આજે બહુ ખુશીનો દિવસ છે તને ખબર છે કેમ? આજે તારી મમ્મીએ zend certificationની પરીક્ષા આપી અને એમાં તારી મમ્મી પાસ થઇ ગઇ. મને તો વિશ્વાસ જ નહોતો આવતો કે હું પરીક્ષા પાસ કરી શકીશ. કુન્દનિકા કાપડિયાનું એક પુસ્તક છે ..”જીવન – એક ખેલ”. એમાં મેં વાંચ્યું હતું કે જ્યારે તમને તમારામાં વિશ્વાસ ન હોય પણ તમારા સ્વજનો કે મિત્રોને તમારામાં વિશ્વાસ હોય તો તમે ગમે તેટલું અઘરું કામ પણ સફળતાપૂર્વક કરી શકો. ક્યારેક મને લાગે છે કે હું ટેક્નોલોજીમાં એકદમ નિષ્ણાત બની જાઉં તો ક્યારેક થાય છે કે સંગીત-સાહિત્યમાં ઊંડી ઉતરી જાઉં. બન્ને ગમે છે એટલે દિશા નક્કી કરી શકતી નથી.